'Erge afpersing, korrupsie by Pretoria-vlugtelingkantoor' | Maroela Media
Die teenkorrupsie-organisasie, Corruption Watch, het Dinsdag in 'n korrupsieverslag beweer "endemiese afpersing en korrupsie" gedy onder regeringsbeamptes wat veronderstel is om asielsoekers en vlugtelinge te help, veral by binnelandse sake se Marabastad-vlugtelingontvangskantoor in Pretoria.
Die organisasie het Dinsdag die verslag getiteld Project Lokisa: Asylum at a Price bekendgestel. David Lewis, Corruption Watch se uitvoerende direkteur, het gesê die oomblik wat asielsoekers en vlugtelinge by Suid-Afrika se grens kom, word hulle gekonfronteer deur beamptes of gewonde landsburgers wat 'n "spreekwoordelike hek beman" waardeur die vlugtelinge eers moet gaan.
"Hierdie hekwagters wissel van veiligheidsbeamptes, wat R100 vra voordat hulle vlugtelinge toelaat om die dokumentasiesentrum binne te gaan, tot die beampte by die departement van binnelandse sake wat die bewaarder is van daardie noodsaaklike finale stempel en wie se fooi duisende rande beloop," het Lewis gesê.
Altesaam 314 buitelandse burgers het sedert 2012 afpersing, dreigemente en omkoopgeld wat deur regeringsbeamptes geëis word, by Corruption Watch aangemeld. Meer as 70% van die klagtes hou verband met omkoopgeld vir asiel- en vlugtelingpermitte en lede van die SAPD en metropolisiebeamptes is betrokke by 17% van klagtes.
Volgens die verslag word omkoopgeld van tot R15 000 geëis en immigrante wat die omkopery aanmeld, word aangerand "of die omkoopgeld betaal word of nie".
"Metropolisie en SAPD-beamptes het op goedere beslag gelê, gedreig om migrante sonder dokumentasie te deporteer en het dokumente by buitelandse burgers afgeneem, tensy omkoopgeld betaal word," lees die verslag. Volgens die verslag is Pretoria die stad waar die meeste korrupte aktiwiteite afspeel, gevolg deur Johannesburg.
In die verslag vertel 'n asielsoeker, wat net as Sarah geidentifiseer word, dat 'n beampte van binnelandse sake in 2015 R7 000 van haar geëis het vir volle vlugtelingstatus. Sy het 'n R3 000 deposito betaal en dit was die laaste keer wat sy van die beampte gehoor het.
Die korrupsiebewerings betrek ook maatskappye wat spesialiseer in vertalings- en tolkdienste. Een personeellid by die maatskappy is glo 'n prominente middelman tussen die personeel by binnelandse sake en asielsoekers.
Malusi Gigaba, die minister van binnelandse sake, het in September die berugte Marabastad-sentrum besoek en gesê tegnologiese opgraderings by die sentrum sal help om korrupsie daar hok te slaan. Corruption Watch het egter Dinsdag gesê hulle is nie oortuig dat dit die waarheid is nie. Volgens die organisasie het die beamptes by Marabastad "hulle hande in die koekieblik".
Die departement van binnelandse sake was nie beskikbaar vir kommentaar oor die verslag nie.
binnelandse sake Pretoria
Dis in die kultuur van ons meerderheid in die land om kurrup te wees… daar is niks wat dit gaan verander nie………as daar geen waardes is van jy steel nie, jy maak nie dood nie, jy koop nie iemand om nie, jy intimideer nie gaan die situasie nooit veranders nie dis nie net daar nie…….ons weet mos dis in alle regerings departemente…….jy kan bogenoemde rassiesties of veralgemening noem maar dis die persepsie wat die meerderheid in die land skep……….and thats a fact…..
Gaan al jare so aan,kan net erger raak.
Van watter lande is die asielsoekers en vlugtelinge? Volgens my is al die lande in Afrika se regerings 'demokraties' verkies, so waarvandaan hardloop die Zimbabwiers, Mosambiekers en ander Afrika lande se inwoners? Die wittes is daar verjaag, hulle het gehelp om grond te onteien en mense aan te rand, nou kom soek hulle 'asiel' in 'n land waar daar nog wittes is en kom 'demand' hier al wat 'n reg is. Gaan terug na jou land toe, sover ek weet is daar nie erens in Afrika 'n (aktiewe) oorlog aan die gang nie,. Die werkloosheid in SA het reeds toegeneem,… Lees meer »
Dis tragies hoe die land verval het, die ekonomie, Zuma, die mense vertrou nie die wetstoepassers nie, hulle voel onveilg, studenteonluste, korrupsie oor die jare heen, geweld, moord, verkraging, die geroei en stoei om oorleweing en elkeen om sy plek in die son. Intussen is daar nog die doodskis-geval, ander erge rasse konflikte, Julius, die Doom-geval, die Kudu-taxi geval van 'n week gelede.
En weet julle wat? More oormore, lees ons van dieselfde.
En volgende maand is dit Kersfees en 'n week daarna gaan ons die nuwe jaar in.
As jy sien hoe daardie kantore in Marabastad lyk, sal NIKS jou verbaas nie! Dis 'n Hool en die Rommel le soos berge! Nie eers Bossies groei daar nie! Doen jouself 'n guns en gaan kyk self as julle wil sien hoe dit werklik gaan… Net om dit te sien is 'n verduideliking… Ek ry elke dag daar verby en net terwyl ek daar verby ry sien ek gereeld geweld en misdaad. Die ander dag het 'n klomp mans sommer 'n ander man met klippe bestook en hom geslaan dat die bloed spat (letterlik)! Reg voor ons in helder dag… Lees meer »